CELEX: 62011CN0235
Language: da
Date: 2011-05-17 00:00:00
Title: Sag C-235/11 P: Appel iværksat den 17. maj 2011 af Evropaïki Dynamiki — Proigmena Systimata Tilepikoinonion Pliroforikis kai Tilematikis AE til prøvelse af dom afsagt af Retten (Ottende Afdeling) den 3. marts 2011 i sag T-589/08, Evropaïki Dynamiki mod Kommissionen

16.7.2011   
            
            
               DA
            
            
               Den Europæiske Unions Tidende
            
            
               C 211/17
            
         Appel iværksat den 17. maj 2011 af Evropaïki Dynamiki — Proigmena Systimata Tilepikoinonion Pliroforikis kai Tilematikis AE til prøvelse af dom afsagt af Retten (Ottende Afdeling) den 3. marts 2011 i sag T-589/08, Evropaïki Dynamiki mod Kommissionen
   (Sag C-235/11 P)
   2011/C 211/34
   Processprog: engelsk
   
      Parter
   
   
      Appellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (ved Δικηγόροι N. Korogiannakis og M. Dermitzakis)
   
      Den anden part i appelsagen: Europa-Kommissionen
   
      Appellanten har nedlagt følgende påstande:
   
   
               —
            
            
               Rettens dom ophæves.
            
         
               —
            
            
               Kommissionens beslutning (GD ENVI) om at afvise appellantens bud for hvert af de tre partier i udbudsproceduren DG ENV.C2/FRA/2008/0017 »rammekontrakten om handel med emissionskvoter — CITL/CR« (2008/S 72-096229) og om tildeling af kontrakterne til en anden tilbudsgiver annulleres.
            
         
               —
            
            
               Sagen henvises til Retten, således at den behandler de resterende spørgsmål i begge partier, herunder erstatningskravet, der endnu ikke er påkendt af Retten.
            
         
               —
            
            
               Kommissionen tilpligtes at betale appellantens sagsomkostninger og øvrige omkostninger inklusive de omkostninger, der er afholdt i forbindelse med førsteinstansbehandlingen, uanset om nærværende appel forkastes, og dertil også appelsagens omkostninger, hvis appellen tages til følge.
            
         
      Anbringender og væsentligste argumenter
   
   Appellanten har gjort gældende, at den appellerede dom bør ophæves af følgende grunde:
   
               —
            
            
               Der foreligger et åbenbart fejlskøn og en mangelfuld begrundelse.
            
         
               —
            
            
               Retten har anlagt en urigtig fortolkning af artikel 100, stk. 2, i finansforordningen (1) og artikel 149 i gennemførelsesbestemmelserne (2) i forbindelse med dens vurdering af begrundelsespligten for den ordregivende myndighed.
            
         
               —
            
            
               Retten har begået en retlig fejl ved ikke at anerkende appellantens argumenter om tilsidesættelse af princippet om ligebehandling.
            
         
      (1)  EUT L 248, s. 1.
   
      (2)  EUT L 357, s. 1.